लॉस एंजिलिस। ‘हाउस ऑफ कार्ड्स’ स्टार केविन स्पेसी पर सेट पर यौन दुराचार के आरोप लगने के बाद उन्हें नेटफ्लिक्स के ड्रामा सीरिज से निकाल दिया गया है। स्टूडियो मीडिया राइट्स कैपिटल ने यह घोषणा की। इससे ठीक पहले नेटफ्लिक्स ने एक अलग बयान में कहा था कि अगर सीरिज में स्पेसी होंगे तो वह इसके निर्माण से हट जाएगा। मीडिया राइट्स कैपिटल ने एक बयान में कहा, ‘‘स्पेसी को हटाने का फैसला तत्काल प्रभाव से अमल में आ गया’’ और वह इस ‘‘अंतराल’’ में शो के लिए ‘‘आगे के एक रचनात्मक सफर का मूल्यांकन करेगा।’’ इसी बीच तीन और लोगों ने स्पेसी पर यौन दुराचार के आरोप लगाए।